Citizen dank werker af oor tweet | Nuus24
Citizen dank werker af oor tweet
Joernalis afgedank wat regering kritiseer
Maleisië: Joernalis aangehou oor Twitter-uitlatings
Johannesburg – ‘n Werknemer wat op Twitter aanmerkings gemaak het oor ‘n foto wat in The Citizen gepubliseer is, is Donderdag afgedank, het verklaring op die koerant se webwerf gelui.“’n Dissiplinêre verhoor onder leiding van ‘n onafhanklike, eksterne voorsitter het hom skuldig bevind aan twee aanklagte.”Hy het die maatskappy se naam in oneer gebring deur lasterlike aanmerkings op Twitter te maak en het die vertrouensverhouding tussen die werkgewer en werknemer onherstelbaar beskadig.The Citizen het ook gewaarsku oor die moontlike gevolge as mense onverantwoordelike aanmerkings op sosiale netwerke maak.“’n Werkgewer, maatskappy of instelling het ‘n verantwoordelikheid om aksie te neem wanneer hy en sy werknemers belaster word of as vals inligting oor hulle versprei word.“In die geval van die digitaal gemanipuleerde foto, wat op 19 September gepubliseer is, het die maatskappy afsonderlik met almal wat ‘n rol in die ernstige fout gespeel het, gepraat.”Die foto was van ‘n selfmoordaanval op ‘n minibus in Kaboel, Afganistan, waarin agt Suid-Afrikaners dood is.In die tyd het die redakteur, Martin Williams, gesê ‘n besluit is geneem om die lyke wat op die foto gesien kon word wasig te maak, aangesien die foto te gruwelik was om in sy oorspronklike formaat te publiseer.Gevolglik is die lyke per ongeluk digitaal van die foto verwyder.Volgens ‘n berig op die Mail & Guardian se webwerf is die werknemer wat afgedank is die fotograaf Johann “Slang” Hattingh.Hattingh het aandag getrek na die koerant se gebruik van ‘n foto wat van Agence France-Presse verkry is, wat verander is om die lyke van twee Suid-Afrikaners wat in die ongeluk dood is te verwyder.Hy het oor The Citizen se gebruik van die foto getweet kort nadat dit gepubliseer is.Hattingh het Dinsdag by sy dissiplinêre verhoor aangevoer dat die bladsy deur senior redaksielede deurgegaan moes word en dus is dit hulle – nie hy nie – wat die maatskappy se naam in oneer gebring het.Hattingh het aan die M&G gesê: “Ek is nogas teleurgesteld met die uitkoms, maar ek sal dit opneem met die KBVA [Kommissie vir Bemiddeling, Versoening en Arbitrasie]”.– Volg Nuus24 op Twitter - SAPA
Lees meer oor: joernaliste | twitter | media VOLGENDE OP NUUS24X